EKH วิ่งแรง 5% ลุ้นกำไรไตรมาส 2 โตต่อ รับยอดตรวจ “โควิด” พุ่ง
ราคาหุ้น EKH วิ่งแรง 5% นักวิเคราะห์คาดการณ์กำไรไตรมาส 2 โตต่อเนื่อง หลังโควิดระลอก 3 ระบาดหนัก หนุนยอดยอดตรวจพุ่ง
ราคาหุ้น EKH วิ่งแรง 5% นักวิเคราะห์คาดการณ์กำไรไตรมาส 2 โตต่อเนื่อง หลังโควิดระลอก 3 ระบาดหนัก หนุนยอดยอดตรวจพุ่ง
21 พ.ค. 2564

ผู้สื่อข่าวรายงานว่า ราคาหุ้น บริษัท เอกชัยการแพทย์ จำกัด (มหาชน) หรือ EKH วันที่ 21 พ.ค.2564 ณ เวลา  10.25 น. อยู่ที่ระดับ 6.60 บาท ปรับตัวขึ้น 0.30 บาท หรือ 4.76% สูงสุดที่ระดับ 6.70 บาท ต่ำสุดที่ระดับ 6.45 บาท ด้วยมูลค่าการซื้อขาย 32.11 ล้านบาท

ทั้งนี้ บล.ฟินันเซีย ไซรัส แนะนำ “ซื้อ” EKH ให้ราคาเป้าหมายปี 2565 ที่ 8.40 บาท โดยมองแนวโน้มกำไรไตรมาส 2/2564 จะเร่งตัวจากไตรมาสก่อน แม้จะเป็น Low Season จากรายได้ที่เกี่ยวเนื่องจาก COVID-19 ที่เร่งขึ้นตามการระบาดระลอก3 และคาดพลิกจากขาดทุนในปีก่อนที่ถูกกระทบรุนแรงจาก Full Lockdown
โดยคาดการกำไรปี 2564 เติบโต 62% จากช่วงเดียวกันเมื่อปีก่อน และปี 2565 เติบโต 31% จากช่วงเดียวกันเมื่อปีก่อน2 เป็นไปตามการฟื้นตัวขึ้นอย่างมีนัยยะ โดยคาดหวังเชิงบวกต่อลูกค้าเด็กหลอดแก้ว (IVF) ชาวจีนที่มีโอกาสกลับมาใน ไตรมาส 4/2564 เป็นต้นไป